GiliGold/VAD_KnessetCorpus huggingface dataset:
ניצן הורוביץ: תודה, אדוני.
ניצן הורוביץ: קודם כל, אנחנו, סיעת מרצ, רוצים להצטרף לכל ההסתייגויות האחרות של האופוזיציה.
מירי פרנקל-שור: אז רגע, בוא נעשה סדר.
מירי פרנקל-שור: הרשימה המשותפת מבקשת להצטרף להסתייגויות של יש עתיד ושל מרצ.
אלעזר שטרן: וגם של בועז טופורובסקי, שהיא לחוד.
אורנה ברביבאי: ואנחנו מבקשים להצטרף לכל ההסתייגויות של ישראל ביתנו בהתאמה.
אלעזר שטרן: וגם של מרצ.
אורנה ברביבאי: וגם של מרצ.
אלעזר שטרן: וגם של בועז.
אורנה ברביבאי: וגם - - -
צבי האוזר: הרשימה המשותפת מצטרפת להסתייגויות של ישראל ביתנו?
צבי האוזר: אלא של מרצ?
אוסאמה סעדי: של יש עתיד ושל מרצ.
אלעזר שטרן: ובועז, אמרת, אוסאמה.
צבי האוזר: רגע, אני לא מבין.
צבי האוזר: בועז זה סיעה נפרדת?
אורנה ברביבאי: הוא שלנו.
אלעזר שטרן: הוא הגיש לחוד.
קריאה: הוא יכול להגיש.
צבי האוזר: יכול להיות.
רם בן ברק: יכול להיות.
רם בן ברק: לך תדע.
רם בן ברק: בכנסת הזאת פתאום יכולה להיות לך עוד סיעה.
רם בן ברק: אי אפשר לדעת.
רם בן ברק: אי אפשר לדעת מה קורה.
אורנה ברביבאי: היו כבר עריקים.
אלי אבידר: רגע, רגע.
אלי אבידר: יש פיצול?
אלי אבידר: אנחנו רוצים לדעת.
אבי דיכטר: המשותפת החדשה.
צבי האוזר: אני לא יודע, כי יש עתיד מגישה הסתייגויות של יש עתיד ומציגה הסתייגויות של בועז טופורובסקי.
אלעזר שטרן: צביקה, שואלים אותך בתור מומחה לפיצולים.
צבי האוזר: שטרן, היו לנו שיחות לעניין הפיצולים.
צבי האוזר: אתה רוצה שאני ארחיב?
צבי האוזר: אז אני ארחיב.
צבי האוזר: אנחנו נעשה את הזה - - - אני צופה פני עתיד, ואני מניח שעוד נשוחח על הפיצולים, שטרן.
ניצן הורוביץ: לסעיף 1 הגדרות, אני הרי העליתי שלוש הסתייגויות והצבענו עליהן.
ניצן הורוביץ: נכון, מירי?
ניצן הורוביץ: לפני שהייתה הפסקה, הצבענו על שלוש הסתייגויות שלנו בנושא הגדרות.
צבי האוזר: נכון.
ניצן הורוביץ: עכשיו בסעיף 2, יש פה כמה דברים מהותיים, אז אני אגיד משפט על כל דבר.
ניצן הורוביץ: אנחנו רוצים שההכרזה על הסמכת השירות תהיה בהתאם למדדי התפרצות אבסולוטיים.
ניצן הורוביץ: ולכן אנחנו רוצים להוסיף סעיף 2א(3) - - -
מירי פרנקל-שור: אבל ניצן, אתה לא מתייחס לחלק שפוצל?
מירי פרנקל-שור: כל סוגיית ההכרזה ב-2(ב) עד 2(ה) פוצלה מהצעת החוק.
ניצן הורוביץ: זה לא רשום לי כאן בצורה מסודרת, אז זה לגבי החלק שפוצל?
ניצן הורוביץ: לא, זה נוגע ל-200 - - -
מירי פרנקל-שור: ל-200 אתה רוצה?
ניצן הורוביץ: כן.
ניצן הורוביץ: הסמכת השירות לביצוע פעולות כאמור לפי סעיף קטן (1) תהיה בתוקף כל עוד מספר החולים החדשים עומד על למעלה מ-200 מקרים חדשים ליום, והסמכת השירות לפי סעיף קטן (2) תהיה בתוקף כל עוד מספר החולים החדשים עומד על למעלה מ-100 מקרים חדשים ליום.
ניצן הורוביץ: ירד מספר החולים מתחת לסף האמור, תפקע ההסמכה.
ניצן הורוביץ: זה הנוסח שאנחנו מבקשים.
ניצן הורוביץ: אגב, זה לפי המלצות המכון הישראלי לדמוקרטיה ומומחים.
ניצן הורוביץ: זה לא רק דעה שלנו.
מירי פרנקל-שור: אבל אני חושבת שזה מה שאומרת הצעת החוק.
צבי האוזר: לא, זה לא מה שאומרת הצעת החוק, אבל אולי למשרד הבריאות יש התייחסות.
צבי האוזר: ההצעה נשמעת לי מעניינת.
מירי פרנקל-שור: זה רק השינוי של המספר.
צבי האוזר: אם אני מבין נכון, ניצן, בהינתן המספר מתחת ל-200 על פי ההצעה כפי שמונחת בפני הוועדה, משרד הבריאות לא יעשה שימוש בכלי אלא במקרה בו חקירה אפידמיולוגית לא נותנת מענה, זאת אומרת, מה שנקרא במקרים מיוחדים ופרטניים.
ניצן הורוביץ: יכול להיות, אבל זה לא נאמר בנוסח של - - -
צבי האוזר: זה כן נאמר בנוסח.
צבי האוזר: הנוסח אומר שעד 200 יש להם אך ורק במקרים פרטניים, ומעל 200 יש באופן כללי.
צבי האוזר: אתה רוצה שמתחת ל-100 גם פרטים ייחודיים לא יתקיימו.
צבי האוזר: אני אתן לך סתם דוגמה, לפחות במקרה היחיד שעשו בו שימוש כאשר הוראה דומה הייתה בתוקף כנגזרת מחוק השב"כ, אז היה חולה שלא יכול לדבר ולא לתקשר, ועשו לו חקירה.
צבי האוזר: לפי הסעיף שאתה מציע כאן, אי אפשר לעשות חקירה.
ניצן הורוביץ: אני מנסה להגביל את זה.
ניצן הורוביץ: ובאמת כשיש פחות מ-100, אז בעזרת כוח האדם - - -
צבי האוזר: זה מה שאמרנו.
צבי האוזר: למעט במידה קונקרטית - - -
ניצן הורוביץ: אבל היות ולא נאמר מה זה בדיוק מקרים פרטניים, אז אני אומר, מתחת ל-100 אין באמת צורך להשתמש בשב"כ.
צבי האוזר: אז הינה, נתתי לך דוגמה שזאת הייתה הנורמה - - -
ניצן הורוביץ: מה, כשהנדבק הוא אילם?
צבי האוזר: זאת הייתה הנורמה במשך שבועיים, מהחלטת הממשלה האחרונה ועד שהיא פגה, ועשו בה שימוש אחד.
צבי האוזר: אבל בסדר.
צבי האוזר: אנחנו נצביע על זה.
ניצן הורוביץ: אני חושב שזה נכון.
ניצן הורוביץ: אתה אומר לגבי מקרה כזה - - -
צבי האוזר: אני הבנתי אותך, אני רק הסברתי לך ואנחנו נצביע.
צבי האוזר: אתה מוזמן להמשיך.
ניצן הורוביץ: אז אתה רוצה להצביע?
צבי האוזר: אתה רוצה להתייחס מהר ואז נצביע?
ניצן הורוביץ: לא, לא.
ניצן הורוביץ: זה סעיף-סעיף.
צבי האוזר: אז מי בעד ההסתייגות לעניין ההכרזות?
ניצן הורוביץ: הסתייגות נוספת לגבי סעיף קטן (ה), תקופת ההכרזה לא תעלה על תקופה של 14 יום.
ניצן הורוביץ: לגבי סעיף 3(א) אנחנו רוצים להוסיף: תבטל את הממשלה את ההכרזה תוך 48 שעות.
מירי פרנקל-שור: רגע, באיזה סעיף?
ניצן הורוביץ: אני מתנצל מראש, זה לא הוגש בצורה מסודרת.
ניצן הורוביץ: זה בטבלה בסוף.
ניצן הורוביץ: את רואה את זה?
ניצן הורוביץ: אז זה שם.
צבי האוזר: אבל איזה סעיף זה?
ניצן הורוביץ: סעיף 3(א).
ניצן הורוביץ: לגבי סעיף 4(2)(ב), במקום נתוני זיהוי ייכתב שם וטלפון בלבד.
צבי האוזר: אנחנו ממשיכים בטבלה, נכון?
ניצן הורוביץ: כי אין צורך בנתוני זיהוי.
ניצן הורוביץ: שם וטלפון, זה מה שמשרד הבריאות צריך.
ניצן הורוביץ: יש הסתייגות כאן לגבי חיסיון עיתונאי, במקרים שזה נוגע לעיתונאים ואנחנו רוצים בסעיף 5, להוסיף סעיף קטן (ד) – זה גם על פי פסיקת בג"ץ בנושאים האלה – שרשימת העיתונאים המחזיקים בתעודת עיתונאי תימסר למשרד הבריאות, ועיתונאי שיאובחן כחולה בנגיף יתבקש על ידי משרד הבריאות להסכים ל העברת פרטיו בהתאם לסעיף זה, ככל שתינתן הסכמה כאמור, יופעל המנגנון בדרך הרגילה.
ניצן הורוביץ: ככל שהעיתונאי יסרב מסיבות מובנות, לא ירצה שייחשפו מקורותיו והאנשים שאיתו הוא נפגש, תינתן לו שהות בת 24 שעות לפנות לבית המשפט ולקבל צו אשר ימנע את העברת פרטיו לשירות.
ניצן הורוביץ: בד בבד תיערך לו חקירה אפידמיולוגית פרטנית, והוא יתבקש לחתום על הצהרה לפיה הוא מתחייב ליידע בעצמו את מקורותיו העיתונאיים ככל שבא עימם במגע ב-14 הימים שקדמו לאבחונו.
ניצן הורוביץ: הרציונל כאן זה להגן על - - -
אבי דיכטר: על פי ההיגיון הזה אתה יכול לדרוש את זה לגבי עורכי דין, רופאים, כמרים, והשד יודע מה עוד.
קריאה: רגע, אבל אתה לא רוצה להתייחס להסתייגות הזאת ברצינות?
קריאה: אתם כמו רובוטים, הא, היושב-ראש?
קריאה: אין שום דיון ענייני.
קריאה: נאמר כאן משהו שהוא הגיוני - - -
צבי האוזר: אני הייתי שמח אם היית מגיע היום ב-9:00, והיית אחרי זה נותן דעתך באשר לענייניות הדיון.
צבי האוזר: בבקשה, נמשיך.
ניצן הורוביץ: לגבי סעיף 7(ג) – אנחנו רוצים להוסיף, ולא מאוחר משלושה ימים ממועד הגשת הבקשה.
ניצן הורוביץ: אה, רגע, זה המלצת צוות הוועדה.
ניצן הורוביץ: אוקיי, נדבר על זה.
ניצן הורוביץ: הלאה.
ניצן הורוביץ: סעיף 7(ד) – להוסיף סעיף נוסף אחרי סעיף (ג), נציג משרד הבריאות או מי שהוא יסמיך לכך, יפרסם אחת לשבוע באתר האינטרנט של משרד הבריאות, ללא ציון פרטים העלול להוביל לזיהויו של אדם, את ההשגות שהתבררו לאותו שבוע בעניין חוק זה.
ניצן הורוביץ: לגבי כל אחד, יפרסם את ערעור ההשגה, בירור בהשגה, ההחלטה בהשגה והלקחים שהופקו.
ניצן הורוביץ: זה כמובן נועד להוסיף שקיפות לעניין טיפול המשרד בעדכוני השב"כ והלקחים שהופקו.
ניצן הורוביץ: אנחנו פשוט רוצים שזה קצת יהיה ברור לציבור.
ניצן הורוביץ: לגבי סעיף 8 – במקום סעיף קטן (ב) יבוא: על אף האמור בסעיף 19א(1) לחוק שירות הביטחון הכללי – אני אוותר על ההסתייגות הזאת.
ניצן הורוביץ: בהמשך סעיף 8, כתוב שם לחלופין – אני שוב מתנצל, זה לא כתוב כמו שצריך, אבל היה לנו לחץ.
ניצן הורוביץ: על אף האמור בסעיף 19(א)(1) לחוק שירות הביטחון הכללי, נוהל השירות לפי סעיף קטן (א) יפורסם תוך השחרת חלקים שלא ניתן לפרסמם.
ניצן הורוביץ: ההחלטה אודות השחרת הנוהל תיעשה על ידי ועדת הכנסת לענייני השירות.
ניצן הורוביץ: הנוהל המושחר יפורסם באופן האמור בסעיף 9(ג).
ניצן הורוביץ: שוב, הכוונה היא שמה שלא צריך להסתיר ומה שלא צריך להשחיר, אז יפורסם, כדי שהציבור יידע.
ניצן הורוביץ: אין פה כל כך הרבה דברים סודיים בעניין הזה, וצריך שקיפות.
ניצן הורוביץ: עוד דבר לסעיף 8(א) – אחרי היועץ המשפטי לממשלה, להוסיף: ויובא לידיעת ועדת הכנסת לענייני השירות.
ניצן הורוביץ: נדמה לי שהוספתם את זה.
צבי האוזר: הוספנו.
ניצן הורוביץ: הוספנו.
ניצן הורוביץ: אוקיי, מאה אחוז.
ניצן הורוביץ: אז נו, קלעתי לדעת גדולים.
ניצן הורוביץ: סעיף 11 – בעניין דיווח צוות השרים, אנחנו רוצים להוסיף סעיף קטן (ג) בזו הלשון: צוות השרים ידווח בכתב לממשלה ולוועדת החוץ והביטחון אחת לשבועיים אודות התקדמות הליך הבחינה של חלופות להסתייעות כאמור בסעיף קטן (א).
ניצן הורוביץ: סעיפים 18 ו-19, מה שכתוב פה אנחנו לא מגישים.
ניצן הורוביץ: לגבי סעיף 19, אנחנו רוצים להוסיף סעיף קטן (8) – דיווח אודות החפיפה בין מספר החולים שהתגלו על ידי חקירות אפידמיולוגיות ואלה שהתגלו בעקבות פעולות הסיוע של השב"כ.
צבי האוזר: יש לנו מניעה לזה?
צבי האוזר: אני שואל את משרד הבריאות.
ניצן הורוביץ: אתם מבינים את ההיגיון פה?
קריאה: אנחנו לא משרד הבריאות.
קריאה: היא יצאה לשנייה אחת.
צבי האוזר: ומשרד המשפטים?
קריאה: אפשר לחזור על השאלה?
צבי האוזר: תמשיך להסתייגות הבאה.
צבי האוזר: מציע חבר הכנסת הורוביץ שבאותם מקרים שבהם יש חפיפה במספר חולים בין הזיהוי באמצעות החקירה האפידמיולוגית לזיהוי כפי שנמסר לנו עכשיו במספרים שהיו - - -
ניצן הורוביץ: נכון.
ניצן הורוביץ: פשוט יש - - -
צבי האוזר: אז תמתין, אני ארצה סעיף 25.
ניצן הורוביץ: לגבי הוראת תחולה – ביום תחילתו של חוק זה, יראו כאילו ניתנה הכרזה לפי סעיף 2(א) שתוקפה שבעה ימים בלבד.
ניצן הורוביץ: זהו.
ניצן הורוביץ: ולגבי העניין הזה - - -
צבי האוזר: לגבי העניין הזה, אני הבנתי את הרעיון והוא נשמע לי הגיוני.
צבי האוזר: מכיוון שאנחנו מדברים על הסדר זמני, ויש לא מעט הסתייגויות שראוי לדון בהן להסדר הקבוע, אני מציע לך לשמור את זה להסדר הקבוע.
צבי האוזר: אני אעשה על זה הצבעה, אני אתנגד לכלול את זה עכשיו, אבל זה לא אומר את עמדתי באשר להמשך.
צבי האוזר: מי בעד ההסתייגות הזו?
ניצן הורוביץ: זהו, ואני מבקש רביזיה על כל ההסתייגויות.
צבי האוזר: טוב.
צבי האוזר: היועצת המשפטית את רוצה להתייחס?
מירי פרנקל-שור: אולי נתייחס לנושא חדש.
צבי האוזר: אנחנו סיימנו בעצם את רשימת ההסתייגויות.
מירי פרנקל-שור: מה זה נושא חדש?
מירי פרנקל-שור: נושא חדש מוסדר בסעיף 85 לתקנון, והוא קובע שחבר הכנסת רשאי לטעון שסעיף מסוים שהוסף בהצעת חוק הוא נושא חדש, ולכן אין לכלול אותו בהצעת החוק.
מירי פרנקל-שור: קובעות עוד הוראות התקנון שברגע שחבר כנסת טוען טענה של נושא חדשה, יש להביא את ההכרעה לוועדת הכנסת.
שלמה קרעי: על מה טענו כאן נושא חדש?
מירי פרנקל-שור: על סעיף 22א.
מירי פרנקל-שור: סעיף 22א לא עומד לבדו, אלא אני מפנה את חברי הוועדה לעמוד 3 להצעת החוק, פסקה 4.
מירי פרנקל-שור: מדובר על הכרזה על הסמכת השירות, - - - פה חלופות שונות, ובפסקה 4 יש חלופת סל שקובעת שיתקיימו נסיבות חריגות המנויות בתוספת.
מירי פרנקל-שור: כרגע התוספת להצעת החוק היא ריקה, אבל זה סעיף סל, שאם במהלך הזמן, במשך שלושת השבועות הקרובים שבהם הצעת החוק הזאת תעמוד בתוקף, ויבררו נסיבות שלא חשבה עליהן הוועדה, ב-22א קובעת הצעת החוק שראש הממשלה, שהוא השר הממונה על השירות, רשאי בצו, לאחר שהונחה בפניו המלצת צוות השרים לענייני קורונה באישור ועדת החוץ והביטחון של הכנסת לשנות את התוספת.
צבי האוזר: כקבוע בסעיף 11, נכון?
מירי פרנקל-שור: זאת אומרת, על כך טוען חבר הכנסת אבידר שזה נושא חדש.
מירי פרנקל-שור: נושא חדש במהותו מדבר על פן אחר של הסוגיה שמונחת על שולחן הוועדה.
מירי פרנקל-שור: ביקשה הכנסת לגדר את הצעת החוק, ושלא תהיה אפשרות להגניב איזשהו נושא שלא ממין העניין.
מירי פרנקל-שור: לכן לעמדתי, הנושא אינו נושא חדש, אבל כאמור, הסוגיה נושא חדש אמורה לעבור להכרעת ועדת הכנסת, והוועדה לא יכולה להצביע לקריאה שנייה ושלישית עד להכרעת ועדת הכנסת בעניין.
אלי אבידר: גברתי, אני חושב שזה לא בסמכות של איש לקבוע אם זה נושא חדש או לא.
אלי אבידר: זו טענתי, שזה נושא חדש - - - לוועדת הכנסת.
מירי פרנקל-שור: אני רק מסבירה.
מירי פרנקל-שור: אני מסבירה שזה לא בסמכותי, אני מסבירה מה זה נושא חדש, והנושא יגיע להכרעת ועדת הכנסת.
אלי אבידר: עלא כיפאק.
אלי אבידר: אני פשוט בלחץ כי היושב-ראש אישר לנו עד 17:30.
אורנה ברביבאי: ויש עוד רביזיה.
צבי האוזר: לעניין נושא חדש, אנחנו צריכים לפנות לוועדת הכנסת.
מירי פרנקל-שור: ועדת הכנסת צריכה להתכנס.
צבי האוזר: לדעתי, היא מתכנסת.
קריאה: בינתיים תקבע רביזיות, אדוני היושב-ראש.
צבי האוזר: ואנחנו נקבע רביזיה לעוד חצי שעה.
אלי אבידר: צביקה, איך זה עוד חצי שעה?
אלי אבידר: אנחנו חוזרים למליאה.
צבי האוזר: אנחנו נחזור למליאה.
צבי האוזר: אני אעדכן את היושב-ראש במה שמתרחש כאן, ותהיו ערניים לגבי ההודעות מטעם הוועדה.
צבי האוזר: אנחנו לא יכולים לקיים את זה לפני חצי שעה.
מירי פרנקל-שור: זה לא עוד חצי שעה, אלא תצא הודעה מסודרת לגבי ישיבת הוועדה לעניי הרביזיה.
צבי האוזר: אין לי אישור לפני חצי שעה.
צבי האוזר: יכול להיות שאני אגיד לכם, אם נקבל אישור, בעוד חצי שעה.
אלי אבידר: אנחנו רק מבקשים שלא תימנע מהזכות שלנו להיות פעילים במליאה, כי זו מליאה חשובה.
אלי אבידר: יש הצבעות אי אמון, יש הצעות חוק מעניינות.
אלי אבידר: אנחנו רוצים לדבר שם.
אלי אבידר: בלי צחוק עכשיו.
אורנה ברביבאי: בוודאי.
אלי אבידר: אז אם הוא רוצה לתת לנו לדבר פה, זה בסדר, רק שיעכב שם.
אלי אבידר: אנחנו פשוט רוצים שם.
אלי אבידר: אנחנו רשומים לדבר.
צבי האוזר: צוהריים טובים, אני פותח את הישיבה.
צבי האוזר: ראשית, אני רוצה להגיש רביזיה – הייתה תהייה באשר אם ההסתייגויות של ניצן הורוביץ, אם מתבקשת עליהן רביזיה, כן או לא.
צבי האוזר: אז למען הסר ספק, לפרוטוקול, אני מבקש רביזיה על אותן הסתייגויות.
צבי האוזר: אנחנו נתחיל בהצבעה.
צבי האוזר: גברתי היועצת המשפטית, איך את רוצה שאנחנו - - -
מירי פרנקל-שור: אנחנו נתחיל להצביע על הרביזיות.
מירי פרנקל-שור: לא חילקתם לחברי הכנסת את ההסתייגויות?
צבי האוזר: למען הסר ספק – ושוב הייתה פה התייעצות – אני מגיש רביזיה על כל ההסתייגויות שהוגשו אתמול.
צבי האוזר: שוב, יכול להיות שהייתה שם בעיה.
צבי האוזר: כל אותן הסתייגויות שנדחו על ידי הוועדה.
צבי האוזר: אנחנו ממתינים עכשיו לרשימה של ההסתייגויות שנדחו ועליהן הוגשה הרביזיה.
מירי פרנקל-שור: אתה רוצה להצביע?
שמואל לטקו: מה חסר, מירי?
מירי פרנקל-שור: ההסתייגות של יש עתיד.
צבי האוזר: כל טופס הסתייגויות שיש לכם, בואו נתחיל להקריא.
מירי פרנקל-שור: אני לא יודעת אם אני מחזיקה את הנוסחים המעודכנים.
שמואל לטקו: לא קיבלנו מכם שום דבר.
צבי האוזר: היו הסתייגויות.
צבי האוזר: לא הוסרו – בואו נתחיל עם ההסתייגויות של בועז טופורובסקי, שבזה היה נוסח אחד, נכון?
צבי האוזר: לא היה שום דבר.
צבי האוזר: לגבי הרביזיה באשר לסעיף 1 – עכשיו נצביע על הרביזיה על ההסתייגויות שהוגשו על ידי יש עתיד בשם חבר הכנסת בועז טופורובסקי במסמך שהוגש בפנינו מ-ז' בתמוז.
צבי האוזר: אני אקריא, ברשותך, מירי, סעיף אחד-אחד מהמסמך.
צבי האוזר: זה בסדר?
צבי האוזר: אני אצביע על הרביזיה להסתייגות לסעיף 1 של בועז טופורובסקי.
צבי האוזר: להקריא את כל הסעיף, או שמספיק שאני – יש לנו מסמך על חמישה סעיפים.
מירי פרנקל-שור: פסקה אחת להסתייגות.
צבי האוזר: פסקה אחת להסתייגויות, שתיים, שלוש וכולי.
צבי האוזר: מי בעד הרביזיה?
צבי האוזר: מי בעד לדחות אותה?
צבי האוזר: נתחיל ככה במסמך הזה.
צבי האוזר: פסקה 1 – הרביזיה להסתייגות שמופיעה בסעיף 1, סעיף ההגדרות.
צבי האוזר: מי בעד הרביזיה? אין.
צבי האוזר: ארבעה.
צבי האוזר: נמנע – אין.
צבי האוזר: בעד ההסתייגות – אין
צבי האוזר: הרביזיה נדחתה.
צבי האוזר: רביזיה להסתייגות בסעיף 2 – מי בעד? אין.
צבי האוזר: נדחתה.
צבי האוזר: רביזיה להסתייגות בסעיף 3 – מי בעד? אין.
צבי האוזר: נגד – ארבעה.
צבי האוזר: רביזיה להסתייגות מס' 4.
צבי האוזר: רביזיה להסתייגות 5.
צבי האוזר: חמישה.
צבי האוזר: הרביזיה נדחתה לרשימת ההסתייגויות של בועז טופורובסקי.
צבי האוזר: אני עובר, ברשותכם, להסתייגויות של סיעת יש עתיד-תל"ם.
צבי האוזר: אני אקריא זאת באותה מתכונת.
צבי האוזר: מי בעד הרביזיה לדחיית ההסתייגות כפי שמופיעה בסעיף 1?
צבי האוזר: בהסתייגויות לנוסח – גם כאן הסעיף מצוין כסעיף מס' 1.
צבי האוזר: אנחנו מצביעים על הרביזיה.
צבי האוזר: נגד – 4.
צבי האוזר: לסעיף 2, ההסתייגות מתייחסת לסעיף א(2).
צבי האוזר: נגד הרביזיה – חמישה.
צבי האוזר: סעיף 3 – בעד הרביזיה?
צבי האוזר: סעיף 4 – בעד הרביזיה?
צבי האוזר: נגד הרביזיה?
צבי האוזר: סעיף 5 – בעד הרביזיה?
צבי האוזר: הרביזיה הוסרה.
צבי האוזר: סעיף 6 – בעד הרביזיה?
צבי האוזר: סעיף 7 – בעד הרביזיה?
צבי האוזר: סעיף 8 – בעד הרביזיה?
מיכאל מלכיאלי: למה מגישי הרביזיות לא טרחו לבוא?
צבי האוזר: זו זכותם הדמוקרטית.
קריאה: הם בוועדת כנסת, שדנה - - -
צבי האוזר: אין מניעה, גברתי היועצת המשפטית, לשלוח חבר כנסת אחר שייצג, נכון?
מירי פרנקל-שור: זו רק הצבעה על הרביזיה.
צבי האוזר: אז אין מניחה.
צבי האוזר: רביזיה לסעיף 9 – בעד? אין.
צבי האוזר: סעיף 10 – בעד?
צבי האוזר: סעיף 11 – בעד? אין.
צבי האוזר: סעיף 12 – בעד? אין.
צבי האוזר: סעיף 13 – בעד?
צבי האוזר: בעד ההסתייגות – 1
צבי האוזר: אני עובר, ברשותכם, לרביזיות של ישראל ביתנו.
צבי האוזר: אפשר לקבל את המסמך?
מירי פרנקל-שור: לפרוטוקול, להסתייגויות של סיעת יש עתיד הצטרפו גם חברי הרשימה המשותפת.
צבי האוזר: הרשימה המשותפת הצטרפה להסתייגויות של יש עתיד ושל מרצ.
צבי האוזר: בהינתן שדחינו, אין צורך - - -
מירי פרנקל-שור: כן, רק למען הפרוטוקול.
צבי האוזר: אני עובר להסתייגויות סיעת ישראל ביתנו להצעת חוק הסמכת השירות הביטחון הכללי לסייע במאמץ הלאומי לצמצום התפשטות נגיף הקורונה.
צבי האוזר: הרביזיה לדחיית ההסתייגות כפי שמופיעה בסעיף 1 – אנחנו נצביע.
צבי האוזר: רביזיה לסעיף 2.
צבי האוזר: מי בעד? 1.
צבי האוזר: אתה בעד, אני משער, אלו הרביזיות שלכם.
צבי האוזר: אני שמעתי אתמול שהיו טענות מדוע איחרנו.
אלי אבידר: אתה יודע שאני נמצא בוועדת הכנסת, אתה לא יכול לחכות עשר דקות?
צבי האוזר: חיכינו.
צבי האוזר: רגע, רגע, למען הסר ספק, אני מבקש, ברשותכם, מכיוון שרק התחלנו בהצבעה על הרביזיות של ישראל ביתנו, אתה רוצה שאני אתחיל את ההצבעה הזאת מההתחלה?
צבי האוזר: זה אפשרי, היועצת המשפטית?
צבי האוזר: שיקול הדעת של היושב-ראש, אפשר להפעיל אותו.
אלעזר שטרן: צביקה, אני מבקש לסדר – אני מבין שאת הבקשות של יש עתיד כבר עברנו.
אלעזר שטרן: אני רוצה להגיד משהו.
אלעזר שטרן: אני כמובן מבקש - - -
מירי פרנקל-שור: אתה לא יכול לבקש רביזיה על רביזיה.
אלעזר שטרן: צוהריים טובים, מירי.
אלעזר שטרן: היושב-ראש, ברשותך, אפשר לדבר על הוגנות והגינות במשפט בוועדה הזאת?
צבי האוזר: אני לא בוחר את נושא השיחה שלך כל עוד הם נעשים על פי כללי הדיבור והנימוס.
צבי האוזר: הבמה לרשותך.
אלעזר שטרן: אני חושב שעצם הכינוס של הדיון הזה עכשיו – ואני מודה שאם אני מדבר לגופו של עניין, הרי אנחנו עכשיו צריכים לרוץ בין ועדת הכנסת לבין ועדת החוץ והביטחון, שתי ועדות שלא היו אמורות להתכנס היום על הנושא הזה.
אלעזר שטרן: לא היו אמורות להתכנס, לא בגלל שלנו, חברי האופוזיציה, לא בא להתכנס.
אלעזר שטרן: לא היו אמורות להתכנס כיוון שלפי סיכום בין קואליציה ואופוזיציה, באישורו של יושב-ראש הכנסת, אנחנו הסכמנו שהדיון הזה יובא להצבעה ביום שני, אחרי שאנחנו לא נדבר יותר מחמש שעות.
אלעזר שטרן: הסכמנו, למרות שיש לנו הרבה מה להגיד.
אלעזר שטרן: כשאנחנו מוצאים את עצמנו, ואם יורשה לי, גם אתם את עצמכם, קורבנות של היסטריה פוליטית, שבעיני באה לחפות על התרשלות בטיפול בקורונה, ותיכף אני אגע בה, בשביל לא להיות סתם כותרות.
אלעזר שטרן: אני חושב שמן הראוי היה לפחות לתת את הזמנים, ולא את ההתראות האלה של 13:00 בצוהריים.
אלעזר שטרן: נדמה לי שזו הוראה שיצאה בערך ב-11:15, אם אני לא טועה, על ועדה, כמו שאמרתי, שלא הייתה אמורה להתכנס.
אלעזר שטרן: אני יודע שהנימוקים – ואני שמעתי אותך קודם בוועדת הכנסת – שמספר הנדבקים זינק הבוקר.
אלעזר שטרן: קמנו למספרים מפחידים.
אלעזר שטרן: אני רוצה לומר שלפחות מזה כשבוע, כולל כאן בוועדה שלך, צביקה, אני אומר שהחשש שלי מהחוק הזה, מעבר לפגיעה בפרטיות, אני אחזור ואומר: אני חושב שיש מצבים שלמדינה מותר לפגוע בפרטיות כשהיא מצילה חיי אדם; בין אם היא מצילה חיי אדם באופן ישיר, ואפילו היא מונעת קטסטרופה כלכלית, קיומית, לא משנה מה.
אלעזר שטרן: אני מאלה שמאמינים בסוג הזה של האקטיביזם, אם צריך להגיד ככה.
אלעזר שטרן: אבל אני אמרתי בוועדה כאן אתמול שאני חושש שהחוק הזה נותן לממשלה מסך מילוט מפעולות בסיסיות שהיא הייתה צריכה – וצריכה – לבצע.
אלעזר שטרן: הרי מה החוק הזה בא לומר?
אלעזר שטרן: מה הוא רוצה להגיד?
אלעזר שטרן: הוא רוצה לומר שאם התגלה חולה או נשא קורונה, אנחנו נדע מי הסביבה שגם אותה צריך לבודד.
אלעזר שטרן: מה שנקרא, לקטוע את השרשרת.
אלעזר שטרן: הדרך שהמומחים מדברים עליה, כמו בכל מדינות המערב, שכבר יש להן תוויות – לא אדומות, אלא ירוקות וכתומות, מה שלנו אין – הם לא משתמשים באמצעי הזה, אבל הם כן עושים חקירות אפידמיולוגיות.
אלעזר שטרן: אנחנו דיברנו על מאות – לא רק אנחנו, מדברים על זה, ואתמול נאמר לנו כאן בוועדה על ידי נציגת משרד הבריאות, היא נתנה לנו מספרים כדי להגיד: אוקיי, אלעזר שטרן, אתה כנראה צדקת, היה צריך לעשות את זה מזמן.
אלעזר שטרן: לא רק אני אמרתי את זה, כמובן.
אלעזר שטרן: אבל הנה, עכשיו כבר התחלנו, וכבר גייסו סטודנטים ויש עשרות ומאות.
אלעזר שטרן: אנחנו קמים הבוקר, ובאותם נתונים מפחידים – לא טובים, האמת – של כ-700 נדבקים חדשים, אנחנו מוצאים את המספרים שבמחוז תל אביב, שהיו צריכים להיות 67 חוקרות או חוקרים אפידמיולוגיים, יש ארבע.
אלעזר שטרן: במחוז אשקלון, שהיו צריכים להיות שבעה, יש שניים.
אלעזר שטרן: בדרום, עם 1,300 חקירות נדרשות, היו צריכים להיות 50, יש שניים.
אלעזר שטרן: זאת אומרת, 2 מתוך 50 זה 4%.
אלעזר שטרן: מה החשש שלנו?
אלעזר שטרן: שההיסטריה הזאת של החוק הזה, עם שבירת כל המוסכמות של הבניין הזה, של הסכמה בין קואליציה ואופוזיציה בחסות יושב-ראש הכנסת – גם ככה אנחנו יודעים בשבועות האחרונים שמשהו קורה בבית הזה, שפוגע לא בתדמיתו, אלא ביכולת העבודה שלו.
אלעזר שטרן: זאת אומרת שחוקים מובאים מהרגע להרגע.
אלעזר שטרן: אתמול אני אמרתי – אני אגיד את זה רק עוד פעם אחת – חבר הכנסת גפני, יושב-ראש ועדת הכספים, סגן שר האוצר, יצחק כהן, כינסו את ועדת הכספים נגד החלטה של הממשלה ושל הכנסת, של העברת הרשות לטיפול בניצולי שואה ממשרד האוצר למשרד – נדמה לי אזרחים ותיקים או שוויון חברתי.
אלעזר שטרן: לא יודע, אחד המשרדים האלה, שגם הם כנראה לא יודעים מה הם, אבל לא משנה.
אלעזר שטרן: הם כינסו את זה בגלל שההכנסה של זה לסדר-היום – והם מתנגדים לזה.
אלעזר שטרן: הם חושבים שזה צריך להישאר כמו מאז קום המדינה, במשרד האוצר.
אלעזר שטרן: כמו גם אצל ממשלת גרמניה, שגם הם מטפלים בניצולי שואה דרך משרד האוצר.
אלעזר שטרן: זה משרד האוצר למשרד האוצר.
אלעזר שטרן: והם חשבו שככה – איציק כהן וגפני.
אלעזר שטרן: וגם אני חשבתי ככה, וכתבתי מכתבים וחיכיתי שיהיה דיון בכנסת.
אלעזר שטרן: ומה היה שם?
אלעזר שטרן: ב-21:00 בלילה הודיעו שב-22:20 תהיה הצבעה.
אלעזר שטרן: עכשיו אנחנו מוצאים את עצמנו אותו דבר.
אלעזר שטרן: אז לא הייתה הסכמה בין קואליציה ואופוזיציה.
אלעזר שטרן: כאן יש הסכמה של קואליציה ואופוזיציה.
אלעזר שטרן: על מי נסמוך?
אלעזר שטרן: כשאובד האמון בבית, גם לאובדן האמון יש משמעות של חיי אדם, בגלל שיהיו צריכות להגיע לפה החלטות, ואתה יודע לא פחות ממני, שיש להן משמעויות של חיי אדם.
אלעזר שטרן: ואנחנו מבינים את זה.
אלעזר שטרן: אני הצבעתי היום בוועדת הכנסת – לא היה רוב לקואליציה.
אלעזר שטרן: אני הצבעתי עם הקואליציה בשביל נושאים שחשבתי שיש להם חשיבות והם נכונים.
אלעזר שטרן: מה שאני חושש, שהנושא הזה לא יחסוך חיי אדם, הוא יפגע בחיי אדם.
אלעזר שטרן: הוא לא ישיב אנשים לשוק העבודה, הוא ירחיק אנשים משוק העבודה.
אלעזר שטרן: כי ממשלת ישראל תגיד: יש לי את השב"כ.
אלעזר שטרן: הוא משרד הבריאות שלי, הוא החקירות שלי, הוא הבדיקות שלי.
אלעזר שטרן: הנה, יש שב"כ.
אלעזר שטרן: ואם לא אחר כך, אז יכול להיות שמחרתיים בערב סיירת מטכ"ל לא תעזור בחקירות בתל השומר, אלא תאזוק אזרחים שאולי ימצאו אותם בחוץ, וה-500 שקל קנס שהם הלכו בלי מסיכה לא מספיק, יקשרו אותם בידיים וברגליים, כמו את תת אלוף השכל, ויכניסו אותם לבידוד ככה.
אלעזר שטרן: איפה הגבולות שלנו?
אלעזר שטרן: אני מסכם את הדבר הזה.
אלעזר שטרן: אני יודע שאתה חושב – ונתת לי דוגמה שיש בה היגיון, קודם.
אלעזר שטרן: אמרת לי: הרי אתה התחלת עם גיור בצבא.
אלעזר שטרן: זה לא תפקיד של הצבא, זה תפקיד של המדינה.
אלעזר שטרן: אבל המדינה לא עושה את זה, אז עשית, והנה, כבר התגיירו שם למעלה מ-11,000 איש.
צבי האוזר: אחד המפעלים החשובים והברוכים שתרמת.
אלעזר שטרן: המחמאות אליי אחרי זה בכתב.
צבי האוזר: ובעל פה גם.
אלעזר שטרן: עזוב, זה לא הדיון, אתה יודע.
אלעזר שטרן: הדיון הוא – עד שאני עשיתי את זה, אם אתה רוצה, חיכיתי 50 שנה, או 10 שנים, והלכתי על קצות האצבעות בשביל שצה"ל יעסוק בגיור.
אלעזר שטרן: כשתקפו אותי בבניין הזה כשלבשתי מדים, אמרו לי צבא לא מתעסק בהמרת דת, זה לא התפקיד שלו.
אלעזר שטרן: מה שאני רוצה להגיד לך, שתרבות הדיון, או האחריות, הביאה אותי לזה שזה לקח שנים.
אלעזר שטרן: אנחנו מדברים על שעות – אמרתי לך, מ-11:15 ל-13:00.
אלעזר שטרן: זה הקצב של הדברים, שהדברים נעשים בניגוד לסיכום.
אלעזר שטרן: לצערי הרב, יש לזה השפעה על התרבות של הבניין.
אלעזר שטרן: יש לזה השפעה על חדלון האסטרטגיה, המדיניות האמיתית של הממשלה.
אלעזר שטרן: במקום לפעול בצורה מסודרת ומתוכננת, היא אומרת יש לנו שב"כ.
צבי האוזר: חבר הכנסת אלי אבידר.
אלי אבידר: תודה רבה אדוני.
אלי אבידר: בקצרה, אני לא אחזור על דברי חברי, אלעזר שטרן.
אלי אבידר: אני חושב שהיה ראוי שחברי הכנסת של הקואליציה בדיון הזה היו צריכים להגיד אנחנו לא משתתפים בדיון הזה.
אלי אבידר: היה סיכום אתמול, גם למילה שלנו יש ערך, והיו עוצרים את זה.
אלי אבידר: החליטו לא לעשות.
אלי אבידר: אני לא מכבד את זה, לצערי, אבל זו הסיטואציה.
אלי אבידר: אני כן הייתי רוצה להציע, אדוני, מאחר ואתה, אדוני יושב-ראש הוועדה, משתמש תמיד בטיעון שזה מציל חיים, מציל חיים, מציל חיים, ואסור לפגוע בכלכלה, אז אני רוצה לומר לך משהו בזהירות רבה, ולא לעבור על חוקי הסודיות.
אלי אבידר: הכלי של השב"כ הוא הדבר הכי לא מדויק שיש.
אלי אבידר: אם יש דבר שיפגע בכלכלה, זה דווקא הכלי של השב"כ.
אלי אבידר: כיוון שלכלי של השב"כ יש ראייה מרחיבה.
צבי האוזר: רגע.
צבי האוזר: אלי, אנחנו נקיים את הדיון.
צבי האוזר: בהינתן שהדיון הזה יימשך, אנחנו - - -
אלי אבידר: משפט קצר.
אלי אבידר: הכלי של השב"כ הוא כלי שאינו מדויק לחלוטין.
אלי אבידר: הוא אינו יכול להוות ראייה בבית משפט, נקודה.
אלי אבידר: ומבין כל הכלים, הכלי היחיד שעובד – ואנחנו לא כאלה גאונים, למרות מספר פרסי הנובל בעם היהודי – החקירות האפידמיולוגיות, כשהן נעשות, הן חשובות, מגן-2.
אלי אבידר: הן הרבה יותר מדויקת, פי 1,000, אחוזי ההורדה של מגן-2, ביי-פר.
אלי אבידר: הרבה יותר מאשר מדינות שהצליחו להתגבר על המגיפה עם אפליקציות וולונטריות, כמו קוריאה.
אלי אבידר: אצלנו הורידו את זה יותר, העם ממושמע.
אלי אבידר: ולכן כשאתם אומרים הכלי של השב"כ לא יפגע בכלכלה – כמו שאמרה איילת שקד, שלא נמצאת פה – זה לא נכון.
אלי אבידר: הכלי של השב"כ יכניס חצי מדינה לבידוד, וזה מה שמדליק את כל התיאוריות שהכלי הזה לא אמור לפתור את הבעיה של הנגיף.
אלי אבידר: תודה רבה, אדוני.
יועז הנדל: על פי הכלי של השב"כ, אני מדביק אותך עכשיו.
אלי אבידר: את כל הקומה.
יועז הנדל: בפועל, אם עושים מחקר - - -
צבי האוזר: חברים, אני מבין.
צבי האוזר: אני רוצה להגיד הערה וחצי, ואמרתי את זה מקודם.